62021TJ0242_INF
Üldkohtu (esimene koda) 21. detsembri 2022. aasta otsus – Pshonka vs. nõukogu
(kohtuasi T-242/21) (
1
)
Ühine välis- ja julgeolekupoliitika – Piiravad meetmed seoses olukorraga Ukrainas – Rahaliste vahendite külmutamine – Isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist – Hageja nime jätmine loetellu – Nõukogu kohustus kontrollida, et kolmanda riigi asutuse otsuse tegemisel järgiti kaitseõigusi ja õigust tõhusale kohtulikule kaitsele
1.
Euroopa Liit – Institutsioonide aktide seaduslikkuse kohtulik kontroll – Piiravad meetmed seoses olukorraga Ukrainas – Riigi vahendite õigusvastase kasutamisega seotud isikute ning nendega seotud füüsiliste või juriidiliste isikute, üksuste või asutuste rahaliste vahendite külmutamine – Kontrolli ulatus
(ELTL artikli 275 teine lõik; Euroopa Liidu põhiõiguste harta, artiklid 47 ja 48; nõukogu otsus (ÜVJP) 2021/394; nõukogu määrus 2021/391)
(vt punktid 60 ja 61)
2.
Ühine välis- ja julgeolekupoliitika – Piiravad meetmed seoses olukorraga Ukrainas – Rahaliste vahendite külmutamise otsus – Piiravate meetmete võtmine või kehtima jätmine kolmanda riigi ametiasutuse läbi viidud kohtumenetluses, mis puudutab riigi vahendite õigusvastast kasutamist või ametiseisundi kuritarvitamist – Lubatavus – Tingimus – Riigisisene otsus, mis on tehtud kaitseõigusi ja õigust tõhusale kohtulikule kaitsele järgides – Nõukogu kontrollikohustus – Põhjendamiskohustus – Ulatus – Kolmas riik, kes on ühinenud Euroopa inimõiguste konventsiooniga – Mõju puudumine – Piiravate meetmete eesmärk tugevdada õigusriigi ja inimõiguste austamise põhimõtteid
(ELL artikli 21 lõike 2 punkt b; otsus 2014/119/ÜVJP, muudetud otsusega (ÜVJP) 2021/394, põhjendus 2 ja lisa; nõukogu määrus nr 208/2014, I lisa ja nõukogu määrus 2021/391)
(vt punktid 62–68)
3.
Ühine välis- ja julgeolekupoliitika – Piiravad meetmed seoses olukorraga Ukrainas – Rahaliste vahendite külmutamise otsus – Piiravate meetmete võtmine või kehtima jätmine kolmanda riigi ametiasutuse läbi viidud kohtumenetluses, mis puudutab riigi vahendite õigusvastast kasutamist või ametiseisundi kuritarvitamist – Tingimused – Riigisisene otsus, mis on tehtud kaitseõigusi ja õigust tõhusale kohtulikule kaitsele järgides – Liidu pädeva asutuse kohustus tuvastada vaidlustamise korral asjaomaste isikute või üksuste vastu kasutatud põhjuste paikapidavus – Nõukogu kohustus kontrollida, et neid õigusi on järgitud – Rikkumine
(Otsus 2014/119/ÜVJP, muudetud otsusega (ÜVJP) 2021/394, lisa; nõukogu määrus nr 208/2014, I lisa ja nõukogu määrus 2021/391)
(vt punktid 73, 75–83, 86–91 ja 111)
4.
Ühine välis- ja julgeolekupoliitika – Piiravad meetmed seoses olukorraga Ukrainas – Rahaliste vahendite külmutamise otsus – Piiravate meetmete võtmine või kehtima jätmine rahaliste vahendite külmutamise otsuse alusel, mille on teinud kolmanda riigi ametiasutus – Lubatavus – Tingimus – Riigisisene otsus, mis on tehtud kaitseõigusi ja õigust tõhusale kohtulikule kaitsele järgides – Nõukogu kontrollikohustus – Kontrollimise tõendamine – Tõendamiskoormis
(Otsus 2014/119/ÜVJP, muudetud otsusega (ÜVJP) 2021/394; nõukogu määrused nr 208/2014 ja 2021/391)
(vt punktid 90–92 ja 110)
5.
Euroopa Liidu õigus – Põhimõtted – Õigus tõhusale kohtulikule kaitsele – Mõistliku aja nõude järgimine – Piiravad meetmed seoses olukorraga Ukrainas – Kolmandas riigis toimuv kohtumenetlus, mis on aluseks piiravate meetmete võtmise otsusele – Nõukogu kontrollikohustus – Ulatus
(Euroopa Liidu põhiõiguste harta, artikkel 47 ja artikli 52 lõige 3)
(vt punktid 94–107)
Resolutsioon
1.
Tühistada nõukogu 4. märtsi 2021. aasta otsus (ÜVJP) 2021/394, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas, ja nõukogu 4. märtsi 2021. aasta rakendusmäärus (EL) 2021/391, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas, osas, milles nende aktidega jäeti Artem Viktorovych Pshonka nimi nende isikute, üksuste ja asutuste loetellu, kelle suhtes neid piiravaid meetmeid kohaldatakse.
2.
Mõista kohtukulud välja Euroopa Liidu Nõukogult.
(
1
)	ELT C 263, 5.7.2021.